# Europako Errugbi Txapeldunen Kopa

Europako Errugbi Txapeldunen Kopa (ingelesez: European Rugby Champions Cup; frantsesez: Coupe d'Europe de rugby à XV) urteroko errugbi txapelketa da, European Professional Club Rugby.k antolatzen duena. Europako kluben arteko txapelketa gorena da, eta Sei Nazioetako (Eskozia, Frantzia, Gales, Ingalaterra, Italia eta Irlanda) eta Hegoafrikako taldeek parte hartzen dute.

## Historia

1990eko hamarkadan errugbia kirol profesionala bilakatu zen, eta kirol honen arduradunek taldeen arteko nazioartekoa izango zen lehiaketa baten beharra ikusi zuten. 1995-96 denboraldian abiarazi zuten, European Rugby Cup-ek antolaturik eta Heineken Herbehereetako garagardo etxearen babesarekin. Frantzia, Gales, Irlanda, Italia eta Errumaniako taldeek parte hartu zuten lehenbiziko edizio hartan.
1999-2000 denboralditik aitzina, 24 talderen artean jokatzen hasi zen Heineken Kopa, Txapelketan aritzeko aukerak herrialdeka banatzen ziren. Frantziako sei taldek zuten aukera, eta Ingalaterrako ligetako beste seik. Italiako bi taldek eta Eskoziako beste bik. Azken sei lekuak irlandarren eta galestarrentzat ziren, eta Heineken Kopako eta Europako Challengeko txapeldunek ere parte hartzeko aukera zuten.
Frantziako eta Ingalaterrako taldeak ez zeuden ados Heineken Koparen formatu eta osaketarekin. Alde batetik, lehiaketako talde kopurua 24tik hogeira murriztu nahi zuten, lehiakortasuna "handiagoa" izan zedin. Bestetik, banaketa sistema aldatu nahi zuten: jokatzeko aukera herrialdeka banatu ordez, liga profesionalen arabera banatzea nahi zuten.
Ingelesen eta frantziarren asmoek ez zuten gainerakoen adostasuna lortu eta, ondorioz, Heineken Kopa berritzeko akordioa egiteke egon zen. Azkenik, bi urteko negoziazioen ostean, Europako Errugbi Txapeldunen Kopa sortzeko adostasuna erdietsi zuten, European Professional Club Rugby (EPCR) erakundeak antolaturik.
2018ko finala Bilbon jokatu zen, San Mames zelaian. Irlandako Leinster Rugby taldeak irabazi zuen, Racing 92 15 eta 12 garaiturik.
2020 martxoan, COVID-19 pandemiaren erruz, lehiaketa eten zen. Kanporaketa fasea udazkenean jokatu zen, eta finala urriaren 17an.

## Parte-hartzaileak
### 2014 arte

24 talde aritzen ziren, eta parte hartzeko txartelak Sei Nazioetako herrialdeen artean banatzen ziren::
* Ingalaterra: 6 talde
* Frantzia: 6 talde ( Euskal Herria eta Katalan Herriak barne)
* Irlanda: 3 talde
* Gales: 3 talde
* Eskozia: 2 talde
* Italia: 2 talde
Azken bi lekuak aurreko urteko Heineken Kopako eta Europako Challengeko txapeldunentzat ziren.

### 2014tik aitzina

20 talde aritzen dira, honako era honetan aukeratuak:
* Ingalaterrako errugbi txapelketako 6 talde
* Frantziako errugbi txapelketako 6 talde
* United Rugby Championshipeko 7 talde
20. taldea erabakitzeko kanporaketa bat da jokatzen da.

## Finalak

| Urtea | Txapelduna | Emaitza | Txapeldunordea |
| 1996 | Stade Toulousain | 21-18 | Cardiff |
| 1997 | Brive | 28-9 | Leicester Tigers |
| 1998 | Bath | 19-18 | Brive |
| 1999 | Ulster | 21-6 | Colomiers |
| 2000 | Northampton Saints | 9-8 | Munster |
| 2001 | Leicester Tigers | 34-30 | Stade Français Paris |
| 2002 | Leicester Tigers | 15-9 | Munster |
| 2003 | Stade Toulousain | 22-17 | USA Perpinyà |
| 2004 | London Wasps | 27-20 | Stade Toulousain |
| 2005 | Stade Toulousain | 18-12 | Stade Français Paris |
| 2006 | Munster | 23-19 | Biarritz Olympique |
| 2007 | London Wasps | 25-9 | Leicester Tigers |
| 2008 | Munster | 16-13 | Stade Toulousain |
| 2009 | Leinster | 19-16 | Leicester Tigers |
| 2010 | Stade Toulousain | 21-19 | Biarritz Olympique |
| 2011 | Leinster | 33-22 | Northampton Saints |
| 2012 | Leinster | 42-14 | Ulster |
| 2013 | Toulon | 16-15 | Clermont Auvergne |
| 2014 | Toulon | 23-06 | Saracens |
| 2015 | Toulon | 24-18 | Clermont Auvergne |
| 2016 | Saracens | 21-9 | Racing 92 |
| 2017 | Saracens | 28-17 | Clermont Auvergne |
| 2018 | Leinster | 15-12 | Racing 92 |
| 2019 | Saracens | 20-10 | Leinster |
| 2020 | Exeter Chiefs | 31-27 | Racing 92 |
| 2021 | Stade Toulousain | 22-17 | Stade Rochelais |
| 2022 | Stade Rochelais | 24-21 | Leinster |
| 2023 | Stade Rochelais | 27-26 | Leinster |
| 2024 | Stade Toulousain | 31-22 | Leinster |

## Palmaresa

| Taldea | Garaipenak | Urteak |
| Stade Toulousain | 6 | 1996, 2003, 2005, 2010, 2021, 2024 |
| Leinster | 4 | 2009, 2011, 2012, 2018 |
| Toulon | 3 | 2013, 2014, 2015 |
| Saracens | 3 | 2016, 2017, 2019 |
| Leicester Tigers | 2 | 2001, 2002 |
| London Wasps | 2 | 2004, 2007 |
| Munster | 2 | 2006, 2008 |
| Stade Rochelais | 2 | 2022, 2023 |
| Brive | 1 | 1997 |
| Bath | 1 | 1998 |
| Ulster | 1 | 1999 |
| Northampton Saints | 1 | 2000 |
| Exeter Chiefs | 1 | 2020 |
| Herrialdea | Garaipenak | Finalistak |
| Frantzia | 12 | 13 |
| Ingalaterra | 10 | 5 |
| Irlanda | 7 | 7 |
| Euskal Herria | 0 | 2 |
| Gales | 0 | 1 |
| Katalan Herriak | 0 | 1 |

## Podiuma

* Stade Toulousain 6 Kopa ||
* Leinster Rugby 4 Kopa ||
* RC Toulonnais 3 Kopa ||
* Saracens FC 3 Kopa ||

## Euskal taldeak Europan

Biarritz Olympique izan da euskal talde bakarra Europako Errugbi Txapeldunen Kopan aritu izan dena, eta emaitza bikainak lortu ditu.
* Parte hartzeak: 12 denboralditan, horietatik 11 jarraian (2000-01 denboralditik, 2010-11 denboraldira)
** Txapelduna (0)
** Txapeldunordea (2): 2006 eta 2010.
** Finalerditan (2): 2004 eta 2005.
** Final laurdenetan (3): 2001, 2003 eta 2007.

## Bilboko finala

| 2018eko maiatzaren 12an | Leinster | 15 – 12 | Racing 92 | San Mames, Bilbo Ikusleak: 52.282 Epailea: Wayne Barnes |
| 2018eko maiatzaren 12an | zigor kolpeak: Johnny Sexton (16', 38', 53') Isa Nacewa (73', 78') | | zigor kolpeak: Teddy Iribaren (3', 21', 44', 70') | San Mames, Bilbo Ikusleak: 52.282 Epailea: Wayne Barnes |

## Oharrak

* ↑ Lehenbiziko edizioan Errumaniako talde batek ere parte hartu zuen: RCJ Farul Constanța

## Erreferentziak

* 1 2 3 Zabaleta, Eneritz. Ez da giro errugbian. Berria, 2013ko urriak 10, CC BY-SA 4.0, berria.eus (Noiz kontsultatua: 2022-10-29).
* ↑ «Mapan agertzeko entsegua - Bizkaiko Hitza» Bizkaiko Hitza 2018-05-11 (Noiz kontsultatua: 2018-05-12).
* ↑ Exeter Chiefs secure first Heineken Champions Cup after dramatic success over Racing 92. epcrugby.com (Noiz kontsultatua: 2022-10-29).
* ↑ Wikiwix's cache. (Noiz kontsultatua: 2017-05-03).
* ↑ Alduntzin, Koldo. Bath Europako txapeldun. Euskaldunon Egunkaria, 1998ko otsailak 1, CC BY-SA 4.0, berria.eus (Noiz kontsultatua: 2022-10-31).

## Kanpo estekak

* Datuak: Q15120374
* Multimedia: European Rugby Champions Cup / Q15120374